open-index/open-wikipedia-markdown huggingface dataset:
Ալեքսանդր Սուվորովի հուշարձան (Սանկտ Պետերբուրգ)

**Ալեքսանդր Սուվորովի հուշարձան** (), հուշարձան Ռուսաստանի Սանկտ Պետերբուրգ քաղաքում, որը նվիրված է ռուս մեծանուն զորահրամանատար, գեներալիսիմուս Ալեքսանդր Վասիլևիչ Սուվորովին։

Գտնվում է Սուվորովի հրապարակում՝ Մարսի դաշտի և Տրոիցկի կամրջի դիմաց, Մարմարե պալատի և կոմս Սալտիկովի տան միջև։

## Պատմություն
Ալեքսանդր Սուվորովի հուշարձանը տեղադրվել է Պավել I կայսրի հրամանով, որի իշխանության օրոք զորահրամանատարը կազմակերպել է իր հայտնի արշավանքը Իտալիա, որի համար ստացել է «Իտալիայի իշխան» տիտղոսը։

Հուշարձանի գրանիտե կլոր պատվանդանի վրա արված է հետևյալ գրությունը. «Իտալիայի իշխան, կոմս Սուվորով-Ռիմնիկսկի։ 1801 թ.»։

Հուշարձանի հեղինակն է քանդակագործ Միխայիլ Կոզլովսկին, որը հուշարձանը կերտել է 1799-1801 թվականներին։ Պատվանդանին կանգնած ֆելդմարշալը Մարս աստծո այլաբանական կերպարով է. նրա աջ ձեռքին վեր բարձրացրած սուր է, իսկ ձախին՝ վահան, Սուվորովն անտիկ դարաշրջանի հագուստով է։ Ա. Վ. Սուվորովի պատկերաքանդակը պատրաստված է բրոնզից։ Ընդ որում՝ հաճախ նշվում է, որ հուշարձանը չունի ուղղակի դիմանկարային նմանություն ֆելդմարշալին, այլ ներկայացնում է մեծ զորահրամանատարի խորհրդանշական հերոսական-էպիկական պատկերը։ Հուշարձանի հանդիսավոր բացումը տեղի է ունեցել 1801 թվականի մայիսի 5 (17)-ին։

Սուվորովի սանկտպետերբուրգյան հուշարձանը Ռուսաստանում չթագադրված անձի առաջին հուշարձանն է։  Դրանից առաջ Ռուսաստանում հուշարձաններ տեղադրվում էին միայն ցարերի և կայսրերի պատվին։

Սուվորովի հուշարձանի մոդելը պահվում է Մոսկվայի Տրետյակովյան պատկերասրահում։

## Հուշարձանի գտնվելու վայրի պատմություն
Սկզբնապես ֆելդմարշալի հուշարձանը տեղակայվում էր Մոյկա գետի մոտակայքում գտնվող Ցարիցին մարգագետնի (այժմ՝ Մարսի դաշտ) հակառակ կողմում։ 1818 թվականին, Ալեքսանդր I կայսրի թագավորելու ժամանակաշրջանում, Կ. Ի. Ռոսսիի առաջարկով,  հուշարձանը տեղափոխվեց այժմյան վայր։ 1834 թվականին ճաքճքված մարմարե պատվանդանը փոխարինվեց նույն ձևի գրանիտե պատվանդանով։

## Պատկերասրահ

Neva River SPb 000000155 1 m.jpg|Հուշարձանը 20-րդ դարի սկզբի բացիկին
Санкт-Петербург.Памятник Суворову.jpg|Հուշարձանը երեկոյան
Вид на памятник Суворову и Марсово поле с Троицкого моста, 2011-07-13.jpg


## Ծանոթագրություններ

## Գրականություն
* Путеводитель по С.-Петербургу: Репринтное воспроизведение издания 1903 года. — Л.: СП «ИКАР», 1991. ISBN 5-85902-065-1
* 

Կատեգորիա:1801 հիմնադրումներ Ռուսաստանում
Կատեգորիա:Բրոնզե արձաններ
Կատեգորիա:Ռուսաստանի մշակութային ժառանգության օբյեկտներ
Կատեգորիա:Սանկտ Պետերբուրգի հուշարձաններ
Կատեգորիա:Քանդակներ այբբենական կարգով
Արգածավան (համայնք)

**Արագածավան**, լուծարված համայնք Արագածոտնի մարզում։ Ներառում էր Արագածավան, Արտենի, Գետափ,  և Լուսակն  գյուղերը։ Համայնքը ստեղծվել էր 2017 թվականի հունիսի 9-ին ՀՀ Ազգային Ժողովում համայնքների խոշորացման օրինագծով։ Կենտրոնը Արագածավան գյուղն էր։ Համայնքի տեղական ինքնակառավարման մարմինների առաջին ընտրությունները կայացել էին 2017 թվականի նոյեմբերի 5-ին։ Այժմ համայնքը մտնում է Թալին համայնքի կազմում։

## Բնակչություն
Արագածավան համայնքը ստեղծվել է է  Արագածավան, Արտենի, Գետափ և Լուսակն համայնքների միավորումից։ Համայնքի բնակչությունը կազմում է 9150 մարդ։

## Տնտեսություն

## Ծանոթագրություններ

## Արտաքին հղումներ
*  Արագածավան - Համայնքի ղեկավար և ավագանի - Համայնքներ - Արագածոտնի մարզպետարան
* ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ
Անմեռուկ չռված

**
**Անմեռուկ չռված''' (), բարդածաղկավորների ընտանիքին պատկանող դեղաբույս։

## Նկարագրություն
Անմեռուկը միամյա խոտաբույս է, որն ունի 10-60 սմ բարձրություն, թույլ զարգացած առանցքային արմատ, կողավոր ցողուն և ճյուղավոր հիմք։ Սրածայր տերևները համարյա նստադիր են, ամբողջաեզր և նշտարաձև։ Հետերոգամ ծաղիկներն, որոնք հավաքված են զամբյուղներում, ունեն բազմաշարք, կղմինդրաձև դասավորված փաթաթոց, որի արտաքին տերևիկները սպիտակավուն են, թափանցիկ, ներքիները՝ վարդագույն և փայլուն։ Զամբյուղների վարդագույն սռնակներով եզրային ծաղիկները ստերիլ են։ Խողովակաձև, կանոնավոր պսակով բազմաթիվ միջին ծաղիկները երկսեռ են։ Մուգ շագանակագույն սերմիկներն ունեն փուփուլիկներ։

## Տարածվածություն
Աճում է լեռնային գոտիների չոր քարքարոտ լանջերին, ժայռերի վրա, լեռնային տափաստաններում, թփուտներում, անապատներում։ Հանդիպում է Շիրակի, Տավուշի, Կոտայքի, Գեղարքունիքի, Արագածոտնի, Վայոց ձորի, Արմավիրի, Սյունիքի մարզերում, Երևանում։ Գեղազարդային բույս է, որն երբեմն աճեցվում է այգիներում։

## Նշանակություն
Բուժական նպատակներով օգտագործում են ծաղկման շրջանում հավաքված տերևները, ցողունները և ծաղկազամբյուղները։ Օգտագործվում է ստամոքսի և սրտային որոշ հիվանդությունների բուժման համար։ Ատամնացվի դեպքում օգնում են անմեռուկի խոտային մասի ջրային թուրմով ողողումները։

## Ծանոթագրություններ

Կատեգորիա:Դեղաբույսեր
Կատեգորիա:Ծածկասերմեր
Կատեգորիա:Բարդածաղկավորներ
Կատեգորիա:Խոտաբույսեր
Կատեգորիա:Բազմամյա բույսեր
Կապար փշավոր

**Կորաք, Կապար փշավոր** (), կապարազգիների ընտանիքին պատկանող դեղաբույս։

## Նկարագրություն
Գեղազարդային մինչև 3 մ երկարություն ունեցող, բազմաթիվ, տարածված ցողուններով, հզոր արմատային համակարգով բազմամյա կիսաթուփ է։ Էլիպսաձև-ձվաձև, ամբողջաեզր, հերթադիր տերևները կարճ կոթուններով և փշերի վերածված երկու տերևակիցներով են։ Բազմաթիվ ընձյուղները ամեն տարի չորանում են։ Խոշոր, սպիտակ կամ վարդագույն, երկար ծաղկակոթերով, բազմաթիվ առէջներով ու վարսանդով ծաղիկները երկսեռ քառանդամ են և աճում են տերևանութներում մեկական։ Պտուղը երկարավուն-ձվաձև, կանաչ, բազմասերմ հատապտուղ է, որը ներսից կարմիր է և հյութալի։ Բազմանում է կենդանիների օգնությամբ տարածվող սերմերով։

## Տարածվածություն
Աճում է նախալեռնային, ստորին և միջին լեռնային գոտիների չոր քարքարոտ վայրերում, կիսաանապատներում, աղակալած և կավային հողերում, աղբավայրերում։ Տարածված է Երևանում, Արցախի հարավային շրջաններում, որոշ երկրներում նաև աճեցվում է։

## Նշանակություն
Բուժական նպատակներով օգտագործում են արմատներն ու վերգետնյա մասը։ Չոր արմատների եփուկը, ինչպես և թուրմը օգտագործում են լյարդի հիվանդությունների և շաքարախտի բուժման համար, իսկ թթու դրած պտուղները, կոկոններն ու ծաղիկներով երիտասարդ ընձյուղները՝ սննդի մեջ։

## Ծանոթագրություններ

Կատեգորիա:Դեղաբույսեր
Կատեգորիա:Դեկորատիվ բույսեր
Կատեգորիա:Բազմամյա բույսեր
Կատեգորիա:Խոտաբույսեր
Կատեգորիա:Ծածկասերմեր
Կատեգորիա:Կապարազգիներ
Կատեգորիա:Եվրոպայի բուսական աշխարհ
Մանանեխ սարեպտական

**Մանանեխ սարեպտական** (), կաղամբազգիների ընտանիքին պատկանող դեղաբույս։

## Նկարագրություն
40-60սմ բարձրությամբ միամյա խոտաբույս է։ Ցողունը ճյուղավոր է, տերևները՝ փետրաձև մասնատված կոթունավոր։ Վերին նշտարաձև տերևները ատամնաեզր են, նստադիր։ Կարճ ողկույզներում հավաքված են մանր ոսկեգույն-դեղին ծաղիկները։ Կարճ կտուցով պտուղը գլանաձև երկարավուն պատիճ է, որի մեջ մեկ շարքով դասավորված են գնդաձև սերմերը։

## Տարածվածություն
Որպես մոլախոտ աճում է ստորին լեռնային գոտու այգիներում և ցանքսերում և աղբավայրերում։ Հանդիպում է Արմավիրի, Արարատի մարզերում և Երևանում, իսկ որոշ շրջաններում նաև աճեցվում է։ Մեղրատու բույս է։

## Նշանակություն
Բուժական նպատակով օգտագործվում են սերմերը։ Դրանցից ստանում են եթերային և ճարպային յուղեր, որոնք օգտագործում են սննդարդյունաբերության մեջ։ Տերևներից պատրաստում են աղցաններ։

## Ծանոթագրություններ

Կատեգորիա:Դեղաբույսեր
Կատեգորիա:Ծածկասերմեր
Կատեգորիա:Կաղամբազգիներ
Կատեգորիա:Միամյա բույսեր
Կատեգորիա:Խոտաբույսեր
Կատեգորիա:Ասիայի բուսական աշխարհ
Ծաղկահովիտ համայնք

**Ծաղկահովիտ**, համայնք Հայաստանի Արագածոտնի մարզում։ Ներառում է Ծաղկահովիտ, Բերքառատ, Գեղադիր, Գեղաձոր, Գեղարոտ, Լեռնապար, Ծիլքար, Հնաբերդ, Նորաշեն, և Վարդաբլուր  գյուղերը։ Համայնքը ստեղծվել է 2017 թվականի հունիսի 9-ին ՀՀ Ազգային Ժողովում համայնքների խոշորացման օրինագծով։ Կենտրոնը Ծաղկահովիտ գյուղն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։

## Բնակչություն
Ծաղկահովիտ համայնքը ստեղծվել է Ծաղկահովիտ, Բերքառատ, Գեղադիր, Գեղաձոր, Գեղարոտ, Լեռնապար, Ծիլքար, Հնաբերդ, Նորաշեն և Վարդաբլուր համայնքների միավորումից։ Համայնքի բնակչությունը կազմում է 9,559 մարդ։

## Կառավարում
ձախից|մինի|
Համաձայն ՀՀ տեղական ինքնակառավարման օրենսգրքի՝ համայնքի բնակչությունը ընտրում է ավագանի, որը նշանակում է համայնքի ղեկավարին՝ համայնքապետին։ Արագածոտնի մարզի Ծաղկահովիտ համայնքի ավագանին բաղկացած է 18 անդամներից, որոնցից 8-ը «Քաղաքացիական պայմանագիր» կուսակցությունից, 5-ը «Հզոր համայնք» դաշինքից են, 4-ը «Հանրապետություն» կուսակցությունից, իսկ մեկը «Լուսավոր Հայաստան» կուսակցությունից։ Համայնքի ղեկավարը «Քաղաքացիական պայմանագիր» խմբակցությունից Նորաին Հակոբյանն է։

## Արտաքին հղումներ
* Ծաղկահովիտ - Համայնքի ղեկավար և ավագանի - Համայնքներ - Արագածոտնի մարզպետարան
* ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ 

## Ծանոթագրություններ
Ճամբարակ համայնք

**Ճամբարակ**, համայնք Գեղարքունիքի մարզում։ Համայնքը ստեղծվել է 2017 թվականի հունիսի 9-ին ՀՀ Ազգային Ժողովում համայնքների խոշորացման օրինագծով։ Կենտրոնը Ճամբարակ գյուղն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։

## Բնակչություն
Ճամբարակ համայնքը ստեղծվել է Ճամբարակ, Աղբերք, Այգուտ, Անտառամեջ, Արծվաշեն, Արտանիշ, Բարեպատ, Գետիկ, Դպրաբակ, Դրախտիկ, Թթուջուր, Ծափաթաղ, Կալավան, Ձորավանք, Ճապկուտ, Մարտունի, Շողակաթ, Ջիլ, Վահան համայնքների միավորումից։ Համայնքի բնակչությունը կազմում է 12,411 մարդ։

## Կառավարում
Համաձայն Հայաստանի տեղական ինքնակառավարման օրենսգրքի՝ համայնքի բնակչությունը ընտրում է ավագանի, որը նշանակում է համայնքի ղեկավարին՝ համայնքապետին։ Գեղարքունիքի մարզի Ճամբարակ համայնքի ավագանին բաղկացած է 21 անդամներից, որոնք Դեմոկրատական այլընտրանք կուսակցության անդամներ են։ Համայնքի ղեկավարը Վազգեն Ադամյանն է։

## Արտաքին հղումներ
*  Ճամբարակ - Համայնքի ղեկավար և ավագանի - Համայնքներ - Գեղարքունիքի մարզպետարան
* ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ 

## Ծանոթագրություններ

Կատեգորիա:Ճամբարակ համայնք
Դավդար (Բերկրիի գավառ)

**Դավդար**, գյուղակ Արևմտյան Հայաստանում, Վանի վիլայեթի Բերկրիի գավառակում։ Գտնվում էր Բերկրի գյուղաքաղաքից 15 կմ հյուսիս-արևմուտք, հարթավայրում։

## Բնակչություն
XX դարի սկզբին ուներ 6 տուն բնակիչ։

## Տնտեսություն
Բնակչության հիմնական զբաղմունքը անասնապահությունն էր։

## Տես նաև
* Վանի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Օշինդր բուժիչ

**Օշինդր բուժիչ** (), բարդածաղկավորների ընտանիքին պատկանող դեղաբույս։

## Նկարագրություն
Կիսաթուփ է, որն ունի 75-150 սմ բարձրություն և մերկ փայտացող ցողուններ։ Հերթադիր տերևները, որոնք խիտ դասավորված են ուղիղ, վերին մասում ճյուղավոր ցողունի վրա, փետրաձև բաժանված են գծային թելանման մասերի։ Փոքր գնդաձև զամբյուղներում հավաքված են դեղնավուն ծաղիկները, որոնք ճյուղերի վերին հատվածներում առաջացնում են խիտ նեղ հուրանաձև ծաղկաբույլեր։ Զամբյուղներում եզրային ծաղիկները իգական են, մյուսները՝ երկսեռ։ Պտուղը փոքր հարթ սերմիկ է։

## Տարածվածություն
Աճում է միջին լեռնային գոտու չոր վայրերում։ Հանդիպում է Երևանի շրջակայքում, Կոտայքի, Արարատի մարզերում։

## Նշանակություն
Վերգետնյա մասը՝ առանց ստորին փայտացող հատվածների, պարունակում է սուր յուրահատուկ հոտով եթերային յուղ (մինչև 0,6 %), որի կազմի մեջ մտնում են ցինեոլ և այլ տերպեններ, դաբաղանյութեր, քլորոգենային թթու, սրճաթթու, խեժ, ալկալոիդ աբրոտանին և այլն։ Չորացրած տերևներն օգտագործում են որպես համեմունք, իսկ եթերային յուղը կիրառում են օծանելիքի արտադրության մեջ և լիկյորներ պատրաստելիս։

## Ծանոթագրություններ

Կատեգորիա:Դեղաբույսեր
Կատեգորիա:Ծածկասերմեր
Կատեգորիա:Բարդածաղկավորներ
Կատեգորիա:Կիսաթփեր
Կատեգորիա:Խոտաբույսեր
Կատեգորիա:1753 թվականին նկարագրված բույսեր
Կատեգորիա:Կիսաթուփեր
Գեղամասար (համայնք)

**Գեղամասար**, նախկին համայնք Գեղարքունիքի մարզում։ Ներառում էր Սոթք, Ազատ, Ավազան, Արեգունի, Արփունք, Գեղամաբակ, Գեղամասար, Դարանակ, Կախակն, Կութ, Կուտական, Նորաբակ,  և Փոքր Մասրիկ  գյուղերը։ Համայնքը ստեղծվել էր 2017 թվականի հունիսի 9-ին ՀՀ Ազգային Ժողովում համայնքների խոշորացման օրինագծով։ Կենտրոնը Սոթք գյուղն էր։ Համայնքի տեղական ինքնակառավարման մարմինների առաջին ընտրությունները կայացել էին 2017 թվականի նոյեմբերի 5-ին։ Այժմ համայնքը մտնում է Վարդենիս համայնքի մեջ։

## Բնակչություն
Գեղամասար համայնքը ստեղծվել է  Սոթք, Ազատ, Ավազան, Արեգունի, Արփունք, Գեղամաբակ, Գեղամասար, Դարանակ, Կախակն, Կութ, Կուտական, Նորաբակ, Շատջրեք, Շատվան, Ջաղացաձոր, Տրետուք, Փամբակ և Փոքր Մասրիկ համայնքների միավորումից։ Համայնքի բնակչությունը կազմում է 9,611 մարդ։

## Տնտեսություն

## Արտաքին հղումներ
*  Գեղամասար - Համայնքի ղեկավար և ավագանի - Համայնքներ - Գեղարքունիքի մարզպետարան
* ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ 

## Ծանոթագրություններ
Կապտասար

**Կապտասար**, լեռնագագաթ Հայաստանի Վայոց ձորի մարզում, Վարդենիսի լեռների հարավային լանջերին, Գետիկվանք գյուղից 5 կմ հյուսիս։ Բարձրությունը 2972 մ։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Վայոց ձորի մարզի լեռներ
Չինաստանի թեյի ազգային թանգարան

**Չինաստանի թեյի ազգային թանգարան**, նվիրված է չինական թեյի մշակույթի տարբեր կողմերին, բացվել է 1991 թվականի ապրիլին՝ Չինաստանի թեյի մայրաքաղաք Հանչժոունում։ Թանգարանային ցուցադրությունները տարածվում են 3.7 հա տարածքում, բոլոր կողմերից շրջապատված թեյի տնկարկներով։ Թանգարանում բացի 2000 տարի հնություն ունեցող թեյնիկներ, թեյամաններ և թեյի մշակույթին պատկանող այլ պարագաներ տեսնելուց, կարելի է նաև թեյի հետ կապված որևէ արարողության մասնակցություն ունենալ։

## Թանգարանային ցուցադրություն
Թանգարանի շենքը կառուցված է ավանդական չինական ոճով և ներդաշնակորեն համապատասխանում է տեղանքին։ Մուտքի մոտ կանգնեցված է թեյի հայտնի  վարպետ՝ Լու Յուի արձանը։ Թեյի թանգարանը բաղկացած է մի քանի ցուցադրության սրահներից.

* Պատմության սրահում այցելուներին ներկայացվում է թեյի պատմությունը, աճեցման փուլերը, արտադրության առանձնահատկությունները  Չինաստանում՝ ըստ տարբեր ժամանակաշրջանների։
* Թեյամանների  սրահում կարելի է տեսնել հին թեյնիկներ, գդալներ և այլ պարագաներ՝ պատարստված ամենատարբեր  նյութերից՝ մեղրից, փղոսկրից, կերամիկայից, ոսկուց, նեֆրիտից։ Որոշ ցուցանմուշների տարիքը հասնում է մոտ հազարի։
* Թեյի աճեցման սրահում կան տեղեկություններ՝ բույսերի կառուցվածքի, նրանց հրաշալի հատկությունների, թեյի պահպանման ձևերի մասին։ Նաև ցուցադրվում են տեսագրություներ և լուսանկարներ այն պատմական անձանցից, ովքեր այցելել են թանգարան։
* Գեղադիտակների սրահում  պատմվում է թեյերի բազմազանության մասին։ Այնտեղ հատուկ ապակե կոնտեյներների մեջ  պահվում են շուրջ 300 տեսակի բույսեր՝ աշխարհի բոլոր անկյուններից։
* Մաքսային սրահում այցելուների առաջ բացվում է թեյի մշակման ավանդույթները և թեյաին էթիկան։ Այնտեղ կարելի է իմանալ Յուննան, Ֆուցզյան, Գուանդուն և Սիչուան  նահանգներում և Տիբեթի ինքնավար շրջանում թեյի մշակույթի առանձնահատկությունների մասին։ Հատուկ ուշադրություն է դարձվում է Մին և Ցին դինաստիաների ղեկավարման ժամանակաշրջանի  թեյի մշակմանը։

Թանգարանի ամբողջ ցուցադրությունը ինտերակտիվ է։ Յուրաքանչյուր սրահում կան սենսորային տերմինալներ, որոնք այցելուներին օգնում են գտնել հավելյալ տեղեկություններ՝ ցանկացած օբյեկտի մասին։ Առանձնահատուկ հետաքրքրություն է առաջացնում թեյի փաթեթավորման գործընթացը։

Բացի ցուցադրական դահլիճներից, թանգարանում կա նաև «Թեյի փոխանակման կենտրոն», «Թեյի մշակույթի դպրոց», «Թեյի գրադարան», մի քանի այլ դահլիճներ՝ արարողություների համար և ռեստորան։

## Պատկերասրահ

Պատկեր:China National Tea Museum 1.jpg|Թեյի տնկարկ
Պատկեր:Panchang Wasserkessel.jpg|Թեյնիկ
Պատկեր:Eingang Tea museum.jpg|Թանգարանի մուտքը
Պատկեր:China National Tea Museum 4.jpg|Լճակ «ոսկե ձկնիկներով»


## Ծանոթագրություններ

## Արտաքին հղումներ
* Թանգարանի պաշտոնական կայքը 
* Թեյի չորս թանգարան 

Կատեգորիա:Թեյի թանգարաններ
Կատեգորիա:1991 հիմնադրումներ Չինաստանում
Կատեգորիա:1991 հիմնադրված թանգարաններ
Կատեգորիա:Չինաստանի թանգարաններ
Կատեգորիա:Չինական թեյ
Ալավերդի համայնք

**Ալավերդի**, համայնքի կարգավիճակով վարչատարածքային միավոր Հայաստանի Լոռու մարզում։

## Պատմություն
Համայնքը ստեղծվել է 2017 թվականի հունիսի 9-ին Հայաստանի Ազգային ժողովում համայնքների խոշորացման օրինագծով։ Այդ ժամանակ համայնքի մեջ են ընդգրկվել Ալավերդի, Աքորի, Ծաղկաշատ, Կաճաճկուտ, Հաղպատ և Ջիլիզ բնակավայրերը։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։

2022 թվականին համայնքների խոշորացման արդյունքում համայնքում ներառվել են մի շարք բնակավայրեր։

### Բողոքի ակցիա Ալավերդիում
2023 թվականի դեկտեմբերին Քաղաքացիական պայմանագիր խմբակցության անդամները փորձեցին անվստահություն հայտնել համայնքի գործող ղեկավար Արկադի Թամազյանին և նրա տեղը նշանակել Արեն Մկրտչյանին։ Սակայն գործընթացը անցավ օրենքի որոշ խախտումներով, ինչը հանգեցրեց բողոքի ցույցերին Ալավերդիում։

## Վարչատարածքային բաժանում
Ալավերդի համայնքը կազմված է  Ալավերդի քաղաքը (այդ թվում՝ Ակներ, Սանահին, Մադան գյուղական թաղամասերը), Շամլուղ, Ախթալա քաղաքները, Աքորի, Կաճաճկուտ, Հաղպատ, Ծաղկաշատ, Ջիլիզա, Առողջարանին կից, Բենդիկ, Ճոճկան, Մեծ Այրում, Փոքր Այրում, Նեղոց, Շնող, Թեղուտ, Քարկոփ, Օձուն, Ամոջ, Այգեհատ, Արևածագ, Արդվի, Ծաթեր, Կարմիր Աղեկ, Հագվի, Մղարթ գյուղերը։

## Ծանոթագրություններ

Կատեգորիա:Ալավերդի համայնք
Ախթալա (համայնք)

**Ախթալա**, լուծարված համայնք Լոռու մարզում։ Ներառում էր Ախթալա և Շամլուղ քաղաքները, Առողջարանին կից, Բենդիկ, Ճոճկան, Մեծ Այրում, Նեղոց, Ախթալա  և Փոքր Այրում  գյուղերը։ Համայնքը ստեղծվել էր 2017 թվականի հունիսի 9-ին ՀՀ Ազգային Ժողովում համայնքների խոշորացման օրինագծով։ Կենտրոնը Ախթալա բնակավայրն էր։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։ Այժմ մտնում է Ալավերդի համայնքի մեջ։

## Բնակչություն
Ախթալա համայնքը ստեղծվել է  Ախթալա, Շամլուղ, Առողջարանին կից, Բենդիկ, Ճոճկան, Մեծ Այրում, Նեղոց, Ախթալա և Փոքր Այրում համայնքների միավորումից։ Համայնքի բնակչությունը կազմում է 6,492 մարդ։

## Տնտեսություն

## Ծանոթագրություններ

## Արտաքին հղումներ
*  Ախթալա - Համայնքի ղեկավար և ավագանի - Համայնքներ - Լոռու մարզպետարան
* ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ
Վարդենիս համայնք

**Վարդենիս**, համայնքի կարգավիճակ ունեցող վարչատարածքային միավոր Հայաստանի Գեղարքունիքի մարզում։ Համայնքը ստեղծվել է 2017 թվականի հունիսի 9 -ին Հայաստանի Ազգային ժողովում համայնքների խոշորացման օրինագծով։ Սահմանակցում է Մարտունի, Ճամբարակ և Եղեգիս համայնքների հետ, ինչպես նաև Ադրբեջանի Հանրապետության հետ։

2021 թվականին «Հայաստանի Հանրապետության վարչատարածքային բաժանման մասին» օրենքում կատարված փոփոխությունների արդյունքում համայնքի կազմում ներառվել են նոր բնակավայրեր։

## Կառավարում
### Համայնքի ավագանի և ղեկավար
ձախից|մինի|Վարդենիս համայնքի ավագանի՝
Համաձայն Հայաստանի տեղական ինքնակառավարման օրենսգրքի՝ համայնքի բնակչությունը ընտրում է ավագանի, որը նշանակում է համայնքի ղեկավարին՝ համայնքապետին։ Գեղարքունիքի մարզի Վարդենիս համայնքի ավագանին բաղկացած է 27 անդամներից, որոնցից 14-ը Քաղաքացիական պայմանագիր կուսակցությունից, 10-ը՝ Ահարոն Խաչատրյան դաշինքից՝ բաղկացած Համերաշխություն և Դեմոկրատական այլընտրանք կուսակցություններից, իսկ 4-ը Միասնական Վարդենիս դաշինքից, որի մեջ մտնում է ՀՅԴ-ն և Ժողովրդավարություն և աշխատանք կուսակցությունը։ Համայնքի ղեկավարը նույնանուն դաշինքի ղեկավար Ահարոն Խաչատրյանն է։

### Համայնքի բնակավայրերը
Վարդենիս համայնքը կազմված է 36 բնակավայրից՝ Ազատ, Ախպրաձոր, Ակունք, Այրք, Ավազան, Արեգունի, Արփունք, Գեղամաբակ, Գեղամասար, Գեղաքար, Դարանակ, Զառիվեր, Լճավան, Լուսակունք, Խաչաղբյուր, Ծովակ, Կախակն, Կարճաղբյուր, Կութ, Կուտական, Մաքենիս, Մեծ Մասրիկ, Ներքին Շորժա, Նորաբակ, Նորակերտ, Շատջրեք, Շատվան, Ջաղացաձոր, Սոթք, Վանեվան, Վերին Շորժա, Տորֆավան, Տրետուք, Փամբակ, Փոքր Մասրիկ գյուղերն ու Վարդենիս քաղաքը, որը հանդիսանում է համայնքի վարչական կենտրոնը։

## Արտաքին հղումներ
* ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ 

## Ծանոթագրություններ

Կատեգորիա:Հայաստանի վարչական բաժանում
Կատեգորիա:Վարդենիս համայնք
Ստեփանավան համայնք

**Ստեփանավան**, համայնք Հայաստանի Լոռու մարզում։ Սահմանակցում է Տաշիր, Լոռի Բերդ, Գյուլագարակ և Սպիտակ համայնքների հետ։

Համայնքը ստեղծվել է 2017 թվականի հունիսի 9 -ին Հայաստանի Ազգային Ժողովում համայնքների խոշորացման օրինագծով։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։ 2021 թվականի նոյեմբերի 14-ին Ստեփանավան խոշորացված համայնքում առաջին անգամ համամասնական ընտրակարգով տեղի են ունեցել տեղական ինքնակառավարման մարմինների ընտրություններ։

## Կառավարում
Ստեփանավան համայնքը կազմված է 4 բնակավայրից՝ Արմանիս, Կաթնաղբյուր, Ուրասար գյուղերից և Ստեփանավան քաղաքից, որը հանդիսանում է համայնքի վարչական կենտրոնը։

### Համայնքի ավագանի և ղեկավար
ձախից|մինի|Ստեփանավանի ավագանի՝
Համաձայն ՀՀ տեղական ինքնակառավարման օրենսգրքի՝ համայնքի բնակչությունը ընտրում է ավագանի, որը նշանակում է համայնքի ղեկավարին՝ համայնքապետին։ Լոռվա մարզի Ստեփանավան համայնքի ավագանին, ընտրված 2021 թվականի նոյեմբերի 14-ին, բաղկացած է 22 անդամներից, որոնցից 1-ը Հայ ազգային կոնգրես կուսակցությունից, 16-ը՝ Քաղաքացիական պայմանագիր կուսակցությունից, իսկ 2-ը Բարգավաճ Հայաստան կուսակցությունից։ Համայնքի ղեկավարը Քաղաքացիական պայմանագիր խմբակցությունից Արմեն Գրիգորյանն է։

## Բնակչություն
Համայնքի բնակչությունը կազմում է 20,527 մարդ, որը հիմնականում բնակվում է Ստեփանավանում։

## Ծանոթագրություններ

Կատեգորիա:Ստեփանավան համայնք
Խազրի

**Խազրի** (), ադրբեջանական ինքնաձիգ, որը ստեղծվել է խորհրդային արտադրության ԱԿ-74Մ ինքնաձիգի հիման վրա։ Արտադրվում է 2011 թվականից Ռուսաստանի կողմից տրված լիցենզիայով։

## Պատմություն
Խազրի ինքնաձիգի արտադրության պայմանագիրը կնքվել է 2010 թվականին «Ռոսոբոռոնէքսպորտի» և Ադրբեջանի ռազմական արդյունաբերության նախարարության միջև 10 տարի ժամկետով։ Ռուսական կողմից պայմանագրի կատարող է հանդիսանում Իժմաշ ԲԲԸ-ն։ Ինքնաձիգների համար անհրաժեշտ բաղադրիչներն ու մասերը մատակարարվում է Ռուսաստանից։ Ըստ պայմանագրի՝ անհրաժեշտության դեպքում հնարավոր է արտադրել ինքնաձիգի համար անհրաժեշտ մասեր Ադրբեջանում։ Համաձայն պայմանագրի դրույթների՝ Ադրբեջանում արտադրված բոլոր ինքնաձիգները պետք է մատակարարվեն միայն Ադրբեջանի զինված ուժերին և այդ երկրի ուժային այլ կառույցներին։

## Կառուցվածքային առանձնահատկություններ
ԱԿ-74Մ-ից Խազրին տարբերվում է որոշ որակական հատկություններով։ Ինքնաձիգն ունի գիշերային տեսողության, լազերային նշանառման, լուսավորման սարքավորումներ կրելու հարմարանքներ։

## Ծանոթագրություններ

Կատեգորիա:Ադրբեջանի զինատեսակներ
Կատեգորիա:2011 հիմնադրումներ
Մարիա Գնեսինա

**Մարիա Ֆաբիանովնա Գնեսինա** (, ), խորհրդային դաշնակահար, երաժշտության ուսուցիչ։

Գնեսինա քույրերից մեկը։

## Կենսագրություն
[200px|thumb|left|Գնեսինա քույրերի գերեզմանը [Նովոդևիչյան գերեզմանատուն|Նովոդևիչյան գերեզմանատանը]]
Մարիա Ֆաբիանովնա Գնեսինան ծնվել է 1876 թվականին Դոնի Ռոստովում, քաղաքային ռաբբունի Ֆաբիան Օսիպովիչ Գնեսինի և Բելլա Իսաևնա Ֆլետզինգեր-Գնեսինայի ընտանիքում։ 1891 թվականին ավագ քրոջ՝ Եվգենյայի հետ տեղափոխվել է Մոսկվա և ընդունվել է Մոսկվայի կոնսերվատորիա, սովորել Է. Լ. Լենգերի դասարանում։ 1895 թվականին ավարտել է կոնսերվատորիան (Ն. Շիշկինի դասարան)։ Նույն թվականին քույրերի՝ Ելենա և Եվգենյա Գնեսինաների հետ միասին հիմնադրել են  «Ե. և Մ. Գնեսինաների անվան երաժշտական ուսումնարանը», որը հետագայում դարձավ Գնեսինների անվան ռուսական երաժշտական ակադեմիա։ Եվգենյա Ֆաբիանովնան դասավանդել է դաշնամուր։

Մարիա Գնեսինան զբաղվել է նկարչությամբ, դեկորատիվ արվեստով։ Ելենա Գնեսինայի հիշատակի թանգարանում պահվում են նրա հիանալի ապլիկացիաները։ Մահացել է վաղ տարիքում՝ 44 տարեկանում, լուրջ հիվանդությունից հետո։ Թաղված է Նովոդևիչյան գերեզմանատանը։

1919 թվականին Մարիա Գնեսինայի հիշատակին ստեղծվել է "На детскую радость и детские нужды" հիմնադրամը։

## Տես նաև
* Գնեսինա քույրեր
## Ծանոթագրություններ

## Արտաքին հղումներ
* Еврейский мемориал. Виртуальный некрополь
* Онлайн Энциклопедия 

Կատեգորիա:Մոսկվայի կոնսերվատորիայի շրջանավարտներ
Կատեգորիա:Խորհրդային դաշնակահարներ
Կատեգորիա:Նովոդևիչյան գերեզմանատանը թաղվածներ
Կատեգորիա:Խորհրդային մանկավարժներ
Ֆուկուի

thumb|right|270px|Ֆուկուիի քաղաքապետարան

, քաղաք Ճապոնիայում, Ֆուկուի պրեֆեկտուրայի վարչական կենտրոն։

2017 թվականի հունիսի տվյալների համաձայն՝ քաղաքնի բնակչությունը կազմում է 264 217 մարդ, իսկ բնակչության խտությունը՝ 69,2 մարդ/կմ2։ Քաղաքը զբաղեցնում է 536,41 կմ2 տարածք։ Քաղաքի բնակիչների մեծ մասը բնակվում են քաղաքի կենտրոնական մասում։

## Աշխարհագրություն
Ֆուկուին տեղակայված է համանուն պրեֆեկտուրայի հյուսիսային հատվածում։ Արևմուտքում սահմանակցում է Ճապոնական ծովի հետ, իսկ արևելքում՝ Րյոհակու լեռների։

### Հարևան քաղաքներ
*Ֆուկուի պրեֆեկտուրա
**Սակաի
**Օնո
**Կացույամա
**Էտիզեն
**Սաբաե
**Իկեդա
**Էյհեյձի
**Էտիզեն (գյուղ)

## Կլիմա
Ֆուկուիի կլիման մերձարևադարձային մուսսոնային է։ Բնութագրվում է շոգ ու չոր ամառներով և զով ձմեռներով։ Տեղումները նկատվում են ողջ տարվա ընթացքում, իսկ առավելագույն քանակի են հասնում դեկտեմբեր և հունվար ամիսներին։

## Բնակչություն
Ճապոնիայի բնակչության շարժը ներկայացված է աղյուսակում։

## Քույր քաղաքներ

## Պատկերասրահ

File:Youkoukan03s4592.jpg|Յոկոկան այգի
File:Youkoukanteien.jpg|Յոկոկան Տենկեյ
File:Fukui Castle04bs4592.jpg|Ֆուկուի ամրոց
File:Fukui District Court01b3200.jpg|Ֆուկուիի դատարան
File:Fukui International Activities Plaza03b3200.jpg|
File:Harmony Hall Fukui.JPG|


## Ծանոթագրություններ

## Արտաքին հղումներ
*  

Կատեգորիա:Ճապոնիայի բնակավայրեր
Կատեգորիա:Ճապոնիայի հատուկ քաղաքներ
Կատեգորիա:Ճապոնիայի նավահանգստային բնակավայրեր
Կատեգորիա:Ճապոնիայի պրեֆեկտուրաների վարչական կենտրոններ
Կատեգորիա:Ճապոնիայի քաղաքներ
Կատեգորիա:Ֆուկուի պրեֆեկտուրայի քաղաքների
Պարույր Սահակյան

**Պարույր Տիգրանի Սահակյան** (), հայ գրականագետ։ Բանասիրական գիտությունների դոկտոր, պրոֆեսոր (1971)։ ԽՍՀՄ գրողների միության անդամ 1965 թվականից։

## Կենսագրություն
Պարույր Սահակյանը ծնվել է 1922 թվականի փետրվարի 22-ին, Այգեզարդ գյուղում։ 1938 թվականին ավարտել է Ղամարլուի մանկավարժական ուսումնարանը։ 1938-1941 թվականներին սովորել է Երևանի Խաչատուր Աբովյանի անվան հայկական մանկավարժական ինստիտուտում։ 1941-1943 թվականներին ծառայել է Կարմիր բանակում, մասնակցել Հայրենական մեծ պատերազմին։ 1943 թվականին շարունակել է ուսումը և 1944 թվականին ավարտել նույն ինստիտուտի լեզվագրական ֆակուլտետը։ 1945-1948 թվականներին սովորել է այդ ինստիտուտի ասպիրանտուրայում։ 1947 թվականից սկսել է դասախոսական աշխատանքը։ 1950 թվականին «Փոքր մարդու ողբերգական կերպարը Պուշկինի և Գոգոլի ստողծագործություններում» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։ 1969 թվականին «1812 թվականի Հայրենական պատերազմի գեղարվեստական պատկերումը ռուս գրականության մեջ. ազատագրական շարժման առաջին շրջան» թեմայով դիսերտացիա է պաշտպանել (Թբիլիսիում) և ստացել բանասիրական գիտությունների դոկտորի աստիճան։ 1949-1950 թվականներին, համատեղության կարգով, աշխատել է Երևանի ռադիոյի վերջին լուրերի խմբագրությունում։ 1950-1951 թվականներին եղել է Երևանի Խ. Աբովյանի անվան հայկական մանկավարժական ինստիտուտի ասպիրանտուրայի վարիչ ու գիտքարտուղար, 1953-1957 թվականներին՝ նույն ինստիտուտի ռուս և արտասահմանյան գրականության ամբիոնի վարիչը, 1965-1966 թվականներին՝ բանասիրական ֆակուլտետի դեկանը, 1970-1973 թվականներին՝ ռուս գրականության ամբիոնի վարիչը, 1971-1978 թվականներին՝ բանասիրական ֆակուլտետի դեկանը։ ԽՄԿԿ անդամ 1947 թվականից։

## Երկեր
* Մայակովսկին և ռևոլյուցիան, Երևան, Հայպետհրատ, 1959, 154 էջ։
* Կոնֆլիկտը Շիրվանզադեի «Քաոս» վեպում, Երևան, Հայպետհրատ, 1962, 133 էջ։
* Գրականության դասավանդման մի քանի հարցերի մասին, Երևան, «Միտք», 1967, 145 էջ։
* Պուշկինի «Փոստակայանի վերակացուն» վիպակը, Երևան, Երևանի Խ. Աբովյանի անվան մանկավարժական ինստիտուտի հրատարակչություն, 1972, 59 էջ։
* Նիկոլայ Օստրովսկի, Երևան, «Գիտելիք», 1974, 33 էջ։
* Ա. Ն. Օստրովսկի, Երևան, Երևանի Խ. Աբովյանի անվան մանկավարժական ինստիտուտի հրատարակչություն, 1975, 64 էջ։
* Շոլոխովի համաշխարհային փառքը, Երևան, «Գիտելիք», 1976, 26 էջ։

## Ծանոթագրություններ

Կատեգորիա:Բանասիրական գիտությունների դոկտորներ
Կատեգորիա:Հայ գրականագետներ
Կատեգորիա:Հայ պրոֆեսորներ
Տոյոհասի

thumb|200px|Տոյոհասիի քաղաքապետարան

, քաղաք Ճապոնիայում՝ Այչի պրեֆեկտուրայում։

2015 թվականի մարտի տվյալների համաձայն՝ քաղաքի բնաչությունը կազմում է 372 710 մարդ, իսկ բնակչության խտությունը՝ 1 420 կմ2։ Քաղաքը զբաղեցնում է 261,86 կմ2 տարածք։ Մինչև 2015 թվականի մարտի 31-ը համարվել է Այչի պրֆեկտուրայի երկրորդ ամենամեծ քաղաքը։

## Աշխարհագրություն
Տոյոհասին տեղակայված է Այչի պրեֆեկտուրայի հարավարևելյան շրջանում։ Համարվում է պրեֆեկտուրայի ոչ պաշտոնական «Հիգասի Միկավա» շրջանի վարչական կենտրոնը։ Արևելքում սահմանակցում է Սիզուոկա պրեֆեկտուրայի հետ, արևմուտքում՝ Միկավա ծովածոցի և Ացումի պենիսուլայի լեռների։

### Հարևան քաղաքներ
*Այչի պրեֆեկտուրա
**Տոյոկավա
**Սինսիրո
**Տահարա
*Սիզուոկա պրեֆեկտուրա
**Համամացու
**Կոսաի

## Տնտեսություն
thumb|200px|Կաղամբի դաշտեր
thumb|200px|Տոյոհասիի նավահանգիստ
thumb|200px|Տոյոհասիի արվարձան
Միկավա նավահանգիստը իրենից ներկայացնում է միջազգային առևտրական ուղիների մեծ հանգույց։ Այն Տոյոհասին դարձրել է Ճապոնիայի ավտոմեքենաների ներկրման և արտահանման խոշորագույն կենտրոն։ Միկավան կարելի է համեմատել գերմանական Բրեմերհաֆենի հետ։

## Կրթություն
thumb|200px|Տոյոհասիի Տեխնոլոգիական Համալսարան
thumb|200px|Այչի համալսարանի մասնաճյուղը Տոյոհասիում

### Համալսարաններ
;Պետական համալսարաններ
*Տոյոհասիի Տեխնոլոգիական Համալսարան
;Մասնավոր համալսարաններ
*Այչի համալսարան
*Տոյոհասի Սոզո համալսարան

### Տարրական, միջանակարգ և ավագ դպրոցներ
* Տոյոհասին ունի 52 տարրական դպրոց, 22 հանրային և 1 մասնավոր միջնակարգ դպրոց և 8 հանրային ու 3 մասնավոր ավագ դպրոց։ Կան նաև երեք հատուկ դպրոցներ։

### Միջազգային դպրոցներ
* ՝ բրազիլական դպրոց
* ՝ բրազիլական տարրական դպրոց
* ՝ Հյուսիսային Կորեայի դպրող

## Միջազգային հարաբերություններ
### Քույր քաղաքներ
* – Նանտուն, Չինաստան, 1987 թվականի մայիսից
* – Թոլեդո, Օհայո, Ամերիկայի Միացյալ Նահանգներ, 2000 թվականի ապրիլից

### Բարեկամ քաղաքներ
* - Չինջու, Հարավային Կորեա, 1992 թվականից
* - Պարանավաի, Պարանա, Բրազիլիա, 2008 թվականից
* – Վոլֆսբուրգ, Գերմանիա, 2011 թվականից

## Ծանոթագրություններ

## Արտաքին հղումներ
*  

Կատեգորիա:1906 թվականին հիմնադրված բնակավայրեր
Կատեգորիա:Ճապոնիայի նավահանգստային բնակավայրեր
Կատեգորիա:Ճապոնիայի քաղաքներ
Aurora (ալբոմ, Բեա Միլլեր)

**Ավրորա,** ամերիկացի երգչուհի Բեա Միլլերի երկրորդ ստուդիական ալբոմ։ Այն թողարկվել է 2018 թվականի փետրվարի 23-ին՝ *Hollywood Records*-ի կողմից։ Սա Միլլերի առաջին ալբոմն էր, որ թողարկվեց միջազգայնորեն։ Դրան նախորդել են «գլուխներ» վերնագրված երեք մինի-ալբոմներ, որոնք լիամետրաժ ալբոմի թողարկման հիմք են հանդիսացել։ Մինի-ալբոմները վերնագրված էին երեք հիմնական գույներով՝ *Chapter One: Blue*՝ կապույտ, *Chapter Two: Red*՝ կարմիր և *Chapter Three: Yellow*՝ դեղին և յուրաքանչյուրն ընդգրկում էր երեք երգ։ Բոլորը՝ 5 նոր երգերի հետ ընդգրկվեցին վերջնական երգացանկի մեջ։

## Սինգլներ
«*Song Like You»* երգը թողարկվել է *Chapter One: Blue* մինի-ալբոմում, որպես առաջին երգ, և ուղարկվել էռադիո 2017 թվականի մարտի 14-ին։ 2017 թվականի մարտի 30-ին Բեա Միլլերն առաջին անգամ իր երգով ելույթ ունեցավ ուշ-գիշերային թոք-շոու՝ *The Late Late Show with James Corden*-ում։ «*S.L.U.T.»*-ը թողարկվել է, ինչպես գլխավոր երգ՝ ալբոմի առաջխաղացման համար։ Միլլերը երգեց այդ երգն առաջին անգամ MTV-ի եթերում 2018 թվականի փետրվարի 12-ին։ 2018 թվականի փետրվարի 12-ին Միլլերը ելույթ ունեցավ այդ երգով *MTV's TRL'-ում։

== Երգացանկ ==


*'Նշումներ*'
*Երգը ընդգրկում է *Gladius*-ի 4 հետին պլանի վոկալ։
*Երգը ընդգրկում է Սթեֆ Ջոնսի 6 հետին պլանի վոկալ։
*Երգը ընդգրկում է *Lostboycrow''-ի 7 հետին պլանի վոկալ։
*Երգը ընդգրկում է Կառա Սալիմանդոյի 8 հետին պլանի վոկալ.
*Երգը ընդգրկում է Սթեֆ Ջոնսի և Իդո Զմիշլանի 12 հետին պլանի վոկալ։
*Բոլոր երգերի վերնագրերը փոքրատառերով են գրված՝ բացի S.L.U.T-ից։

## Թողարկման պատմություն

## Ծանոթագրություններ

Կատեգորիա:2018 ալբոմներ
Մեծավան (համայնք)

**Մեծավան**, նախկին համայնք Լոռու մարզում։ Ներառում էր Մեծավան, Ձյունաշող, Միխայլովկա և Պաղաղբյուր  գյուղերը։ Համայնքը ստեղծվել էր 2017 թվականի հունիսի 9-ին ՀՀ Ազգային Ժողովում համայնքների խոշորացման օրինագծով։ Կենտրոնը Մեծավան գյուղն էր։ Համայնքի տեղական ինքնակառավարման մարմինների առաջին ընտրությունները կայացել էին 2017 թվականի նոյեմբերի 5-ին։ Այժմ համայնքը մտնում է Տաշիր համայնքի մեջ։

## Բնակչություն
Մեծավան համայնքը ստեղծվել է  Մեծավան, Ձյունաշող, Միխայլովկա և Պաղաղբյուր համայնքների միավորումից։ Համայնքի բնակչությունը կազմում է 5,692 մարդ։

## Տնտեսություն

## Արտաքին հղումներ
*  Մեծավան - Համայնքի ղեկավար և ավագանի - Համայնքներ - Լոռու մարզպետարան
* ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ 

## Ծանոթագրություններ
Գյուլագարակ համայնք

**Գյուլագարակ**, համայնքի կարգավիճակով վարչատարածքային միավոր Հայաստանի Լոռու մարզում։ Սահմանակցում է Ստեփանավան, Լոռի Բերդ, Փամբակ և Ալավերդի համայնքների հետ։

Համայնքը ստեղծվել է 2017 թվականի հունիսի 9-ին Հայաստանի Հանրապետության Ազգային ժողովի ընդունած համայնքների խոշորացման օրինագծով։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։

## Կառավարում
Գյուլագարակ համայնքը կազմված է 7 բնակավայրից՝ Ամրակից, Գարգառ, Կուրթան, Հոբարձի, Պուշկինո, Վարդաբլուր և Գյուլագարակ, որը հանդիսանում է համայնքի վարչական կենտրոնը։

### Համայնքի ավագանի և ղեկավար
Համաձայն ՀՀ տեղական ինքնակառավարման օրենսգրքի՝ համայնքի բնակչությունը ընտրում է ավագանի, որը նշանակում է համայնքի ղեկավարին՝ համայնքապետին։ Լոռվա մարզի Գյուլագարակ համայնքի ավագանին բաղկացած է 18 անդամներից, որոնք հավասարաչափ բաշխված են «Քաղաքացիական պայմանագիր» կուսակցության և Ապրելու երկիր կուսակցության միջև։ Համայնքի ղեկավարը «Քաղաքացիական պայմանագիր» խմբակցության ղեկավար Խաչիկ Վարդանյանն է։

## Ծանոթագրություններ

Կատեգորիա:Գյուլագարակ համայնք
Լոռի Բերդ համայնք

**Լոռի բերդ**, համայնքի կարգավիճակով վարչատարածքային միավոր Հայաստանի Լոռու մարզում։ Գտնվում է Լոռվա դաշտում՝ Ձորագետ գետի ձախափփնյա հատվածում։ Սահմանակցում է Տաշիր, Ալավերդի, Ստեփանավան և Գյուլագարակ համայնքների հետ։

Համայնքը ստեղծվել է 2017 թվականի հունիսի 9-ին ՀՀ Ազգային Ժողովում համայնքների խոշորացման օրինագծով։ Կենտրոնը Լոռի բերդ գյուղն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։

## Կառավարում
Լոռի բերդ համայնքը կազմված է Ագարակ, Բովաձոր, Լեջան, Կողես, Հովնանաձոր, Յաղդան, Սվերդլով, Ուռուտ և Լոռի Բերդ գյուղերից։ Վերջինս հանդիսանում է համայնքի վարչական կենտրոնը։

### Համայնքի ավագանի և ղեկավար
Համաձայն ՀՀ տեղական ինքնակառավարման օրենսգրքի՝ համայնքի բնակչությունը ընտրում է ավագանի, որը նշանակում է համայնքի ղեկավարին՝ համայնքապետին։ Լոռու մարզի Լոռի բերդ համայնքի ավագանին բաղկացած է 16 անդամներից, որոնցից 4-ը Ապրելու երկիր կուսակցությունից, 3-ը Հանրապետություն կուսակցությունից, իսկ 9-ը՝ «Քաղաքացիական պայմանագիր» կուսակցությունից։ Համայնքի ղեկավարը Քաղաքացիական պայմանագիր խմբակցության ղեկավար Արայիկ Ներսիսյանն է։

## Ծանոթագրություններ

Կատեգորիա:Լոռի Բերդ համայնք
Բյուրեղավան համայնք

**Բյուրեղավան**, համայնք Կոտայքի մարզում։ Ներառում է  Բյուրեղավան, Նուռնուս և Ջրաբեր  գյուղերը։ Համայնքը ստեղծվել է 2017 թվականի հունիսի 9-ին ՀՀ Ազգային Ժողովում համայնքների խոշորացման օրինագծով։ Կենտրոնը Բյուրեղավան քաղաքն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։

## Բնակչություն
Բյուրեղավան համայնքը ստեղծվել է  Բյուրեղավան, Նուռնուս և Ջրաբեր համայնքների միավորումից։ Համայնքի բնակչությունը կազմում է 11,907 մարդ։

## Տնտեսություն

## Ծանոթագրություններ

## Արտաքին հղումներ
*  Բյուրեղավան - Համայնքի ղեկավար և ավագանի - Համայնքներ - Կոտայքի մարզպետարան
* ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ
Գորտաման (նկար)

**«Գորտաման»** () 1869 թվականին Ֆրանսիացի նկարիչ Օգյուստ Ռենուարի վրձնած նկարը։

Նկարում պատկերված է ջրի վրա գտնվող սրճարան, որը կամրջով կապված է Սենա գետի ափի կառամատույցին, գտնվում է փոքր գետաբազուկի վրա և կղզու հետ կապված է փոխադրական կամրջով։ Սեն գետի վրա՝ այդ տեղում, Փարիզից հյուսիս–արևմուտք գտնվող Շատու () և Բուժիվալ վայրերում կային կղզիների մի ամբողջ խումբ, որտեղ փարիզեցիները գալիս էին հանգստանալու։ Այդ վայրերը մանրամասն նկարագրված են Գոնկուր եղբայրների  («Սողոմոնի դրամ»), Էմիլ Զոլայի և Գի դը Մոպասանի ստեղծագործություններում։

«Գորտամանն» իր անվանումը ստացել է այն բանի համար, որ այստեղ հաճախ հավաքվել են թեթև վարքի տեր աղջիկներ, որոնց կոչում էին «գորտեր», որոնք  արվարձաններից  այդտեղ էին գալիս մանր խուլիգանների  և  խարդախների ուղեկցությամբ։ Երբեմն նրանք միայնակ էին գալիս, որպեսզի հաճախորդներ  գտնեին՝ որպես խայծ օգտագործելով  ճչան, գայթակղիչ   հագուստներ։

1869 թվականի  օգոստոսին Ռենուարն ու Մոնեն աշխատել են կողք կողքի՝ օգտագործելով նույնատիպ նյութեր, ընդ որում համարյա նույն ոճերում։ Երկուսն էլ վրձնել են  «գորտամանի» վերաբերյալ նկարներ, որտեղ սրճարանը  պատկերված է համարյա նույն կետից։ Սակայն, եթե Մոնեն  առավել հետաքրքրված է բնապատկերով և բնությամբ, ապա Ռենուարը տարված է մարդկանց պատկերելով։ Մոնեի նկարում այցելուները երկրորդական են, իսկ Ռենուարի մոտ հագուստները պատկերված են առանձնակի մանրամասնությամբ։


Պատկեր:Claude_Monet_La_Grenouillére.jpg|«Գորտաման», Մոնե
Պատկեր:Pierre-Auguste Renoir 060.jpg|«Լոգանք Գորտամանում», Ռենուար


## Ծանոթագրություններ

## Աղբյուրներ
* 
* 

## Արտաքին հղումներ
* La Grenouillère, 1869, Auguste Renoir, Google Art Project, www.googleartproject.com

Կատեգորիա:1869 նկարներ
Կատեգորիա:Ռենուարի նկարներ
Հաբել Ամատունի

**Հաբել եպիսկիպոս Ամատունի** (, ), Հայ Առաքելական եկեղեցու հոգևորական, Ամատունյաց թեմի առաջնորդ, Ամատունիների իշխանական տոհմից։ Մասնակցել է 726 թվականին տեղի ունեցած՝ Մանազկերտի հայ-ասորական եկեղեցական ժողովին։

## Տես նաև
* Մանազկերտի ժողով
* Ամատունիներ

## Ծանոթագրություններ

Կատեգորիա:7-րդ դարի հայ եպիսկոպոսներ
Կատեգորիա:Ամատունիներ
Կատեգորիա:Հայ առաքելական եպիսկոպոսներ
Կատեգորիա:8-րդ դարի հայ եպիսկոպոսներ
Նավապետ Հուկ

**Նավապետ Հուկը** (), Ֆիլմի գլխավոր հերոսները մի խումբ երեխաներ են, ովքեր մշտապես կոնֆլիկտներ են ունենում Նավապետ Հուկի հետ։ Նա ունի ծովահենների մեծ թիմ։ Առաջին անգամ ֆիլմում նրա հնչյունային տեժիսորն էր դերասան Հանս Կոնրիլը, այժմյան ֆիլմում նրա դերում ձայնագրված է դերասան Կորեյ Բերտոնը։

## Գործող անձիք
250px|right
250px|right
Նավապետ Հուկի անիմացիան կատարվել է ըստ Դիսնեյ (Disney) ստուդիայի անիմատոր Ֆրանկ Թոմասի։

### Ձայն
Կապանի  դերի համար ընտրվել է դերասան Հանս Կոնրիլը, ով նույնպես դարձել է գլխավոր գործող անձ։

### Մի անգամ հեքիաթում
Նավապետ Հուկը հայտնվեց ԱՄՆ հանրաճանաչ՝ Մի անգամ հեքիաթում սերիալում։ Երկրորդ թատերաշրջանից սկսած նա դառնում է սերիալի գլխավոր հերոսներից մեկը։

## Գրականություն
* Սիրած հերոսների  հանրագիտարան
* J. M. Barrie: *Peter Hollindale*. Introduction and Notes. Ed.: *Peter Pan in Kensington Gardens and Peter and Wendy*. Oxford Univ. Press. 1991. S. XIX. ISBN 0-19-283929-2.
*Brian Till: *The Secret History of Captain Hook*. In: The Atlantic, 23. Dezember 2010. http://www.theatlantic.com/entertainment/archive/2010/12/the-secret-history-of-captain-hook/68313/

## Ծանոթագրություններ

Կատեգորիա:Փիթեր Պենի մասին պատմությունների կերպարներ
Կապան համայնք

**Կապան**, համայնք Սյունիքի մարզում։ Ներառում է  Կապան քաղաքը, Ագարակ, Աղվանի, Աճանան, Անտառաշատ, Առաջաձոր, Արծվանիկ, Բարգուշատ, Գեղանուշ, Գոմարան, Դավիթ Բեկ, Դիցմայրի, Եղեգ, Եղվարդ, Խդրանց, Խորձոր, Ծավ, Կաղնուտ, Ձորաստան, Ճակատեն, Ներքին Խոտանան, Ներքին Հանդ, Նորաշենիկ, Շիկահող, Շիշկերտ, Շրվենանց, Չապնի, Սզնակ, Սյունիք, Սևաքար, Վանեք, Վարդավանք, Վերին Խոտանան, Տանձավեր, Տավրուս, Ուժանիս և Օխտար  գյուղերը՝ այսպիսով դառնալով ամենաբազմաբնակավայր համայնքը։ Համայնքը ստեղծվել է 2017 թվականի հունիսի 9-ին Հայաստանի Ազգային ժողովում համայնքների խոշորացման օրինագծով։ Կենտրոնը Կապան քաղաքն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։

## Բնակչություն

Կապան համայնքը ստեղծվել է  Կապան, Ագարակ, Աղվանի, Աճանան, Անտառաշատ, Առաջաձոր, Արծվանիկ, Բարգուշատ, Գեղանուշ, Գոմարան, Դավիթ Բեկ, Դիցմայրի, Եղեգ, Եղվարդ, Խդրանց, Խորձոր, Ծավ, Կաղնուտ, Ձորաստան, Ճակատեն, Ներքին Խոտանան, Ներքին Հանդ, Նորաշենիկ, Շիկահող, Շիշկերտ, Շրվենանց, Չապնի, Սզնակ, Սյունիք, Սրաշեն, Սևաքար, Վանեք, Վարդավանք, Վերին Խոտանան, Տանձավեր, Տավրուս, Ուժանիս և Օխտար համայնքների միավորումից։ Համայնքի բնակչությունը կազմում է 45,146 մարդ։

## Տնտեսություն

## Արտաքին հղումներ
*  Կապան - Համայնքի ղեկավար և ավագանի - Համայնքներ - Սյունիքի մարզպետարան
* ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ 

## Ծանոթագրություններ

Կատեգորիա:Կապան համայնք
Եվգենյա Սավինա-Գնեսինա

**Եվգենյա Ֆաբիանովնա Սավինա-Գնեսինա** (, ), խորհրդային դաշնակահար, երաժշտության ուսուցիչ, երաժշտական-հասարակական գործիչ, ՌԽՖՍՀ վաստակավոր արտիստ (1925), ՌԽՖՍՀ արվեստի վաստակավոր գործիչ (1935)։  Գնեսինա քույրերից մեկը։

## Կենսագրություն
[200px|thumb|left|Գնեսինա քույրերի գերեզմանը [Նովոդևիչյան գերեզմանատուն|Նովոդևիչյան գերեզմանատանը]]
Եվգենյա Ֆաբիանովնա Գնեսինան ծնվել է 1870 թվականին Դոնի Ռոստովում, քաղաքային ռաբբունի Ֆաբիան Օսիպովիչ Գնեսինի և Բելլա Իսաևնա Ֆլետզինգեր-Գնեսինայի ընտանիքում։ Երբ Եվգենյան 14 տարեկան էր, ծնողները նրան ուղարկեցին ընդունվելու Մոսկվայի կոնսերվատորիա։ 1889 թվականին ավարտել է կոնսերվատորիայի դաշնամուրային ֆակուլտետը (Վասիլի Սաֆոնովի դասարան), Անտոն Արենսկու և Սերգեյ Տանեևի մոտ պարապել է նաև կոմպոզիցիա։ Սերտորեն կապված է եղել գրականության և արվեստի սիրահարների շրջանակի հետ, որը ղեկավարում էր երիտասարդ Կոնստանտին Ալեքսեևը, հետագայում՝ Կոնստանտին Ստանիսլավսկի։

1895 թվականին քույրերի՝ Ելենա և Մարիա Գնեսինաների հետ միասին հիմնադրել են «Ե. և Մ. Գնեսինաների անվան երաժշտական ուսումնարանը», որը հետագայում դարձավ Գնեսինների անվան ռուսական երաժշտական ակադեմիա։ Եվգենյա Ֆաբիանովնան դասավանդել է դաշնամուր, մանկական սոլֆեջիո, տարրական երաժշտության տեսություն, ղեկավարել դաշնամուրի բաժինը։ Նա իրականացրել է դպրոցի ընդհանուր գեղարվեստական ղեկավարումը (1920-ական թվականներից քրոջ՝ Ելենա Գնեսինայի հետ միասին)։ 1911 թվականին իրականացրել է երկու մանկական օպերաների բեմադրություն` «Տնակ» Ալեքսանդր Գրաչինովի  երաժշտության  և «Շաղգամ»՝ դպրոցի աշակերտ Ֆաբիա Վիտաչեկի երաժշտության հիման վրա։ Այսպես է սկսվել Գնեսինների անվան մանկական երաժշտական թատրոնի պատմությունը։

Մահացել է 1940  թվականին։ Թաղված է Նովոդևիչյան գերեզմանատանը։

## Աշակերտներ
* Դաշնակահար Նիկոլայ Օռլով

## Ծանոթագրություններ

## Արտաքին հղումներ
* Еврейский мемориал. Виртуальный некрополь
* Онлайн Энциклопедия 

Կատեգորիա:Խորհրդային դաշնակահարներ
Կատեգորիա:Մոսկվայի կոնսերվատորիայի շրջանավարտներ
Կատեգորիա:Նովոդևիչյան գերեզմանատանը թաղվածներ
Կատեգորիա:ՌԽՖՍՀ արվեստի վաստակավոր գործիչներ
Անձտեացիներ

**Անձտեացիներ** (նաև՝ **Հանձիթեցիներ**, ), նախարարական տոհմ Մեծ Հայքում։ Իշխել են Ծոփք նահանգի Անձիտ (Հանձիթ) գավառում։ Ըստ Ներսեսի «Վարք»-ի՝ Գահնամակում Անձտեացիները զբաղեցրել են 31-րդ գահը։ Մեծ Հայքի արքա Տիրան Բ-ի կառավարման ժամանակ (338-350) հիշվում է իշխան Վաղարշ Անձտեցին, ով նաև Մեծ Հայքի հազարապետն էր։ 341 թվականին Տիրան Բ-ի հրամանով Վաղարշ Անձտեցին գլխավորել է Հուսիկ Ա կաթողիկոսին դեպի Կեսարիա առաջնորդող շքախումբը։ Տիրան Բ-ի կառավարման ժամանակ Մեծ Հայքի հարավային զորաբանակի սպարապետն էր Սաղամութ Անձտեցին։ Վերջինս հետագայում ապստամբում է Արշակ Բ-ի (350-368) դեմ, ապա փախչում Բյուզանդիա։ 10-րդ դարում հիշվում են Հաբելը և իր որդին՝ Սահակ Հանձիթեցի զորավարը, ով 991 թվականին, Բյուզանդիայի կայսր Բարսեղ Բ Բուլղարասպանի հրամանով բուլղարների դեմ տեղի ունեցած կռիվներից մեկի ժամանակ պարտվում և գերի է ընկնում։

## Տես նաև
* Գահնամակ
* Զորանամակ
* Անձիտ

## Ծանոթագրություններ

## Աղբյուրներ
* «Հայոց անձնանունների բառարան», Հրաչյա Աճառյան, 1942 թ., Հատոր 1, Ցուցակ 1, Էջ 18, Հատոր 4, Ցուցակ 1, Էջ 363, 377, Հատոր 5, Ցուցակ 1, Էջ 31.
* «Ստորագրութիւն հին Հայաստանեայց», Ղուկաս Ինճինճյան

Կատեգորիա:Անձտեացիներ
Կատեգորիա:Հայկական նախարարական տներ
Կատեգորիա:Հայկական իշխանական տներ
Կապրուսար

**Կապրուսար**, *Կյուպրուսար, Քյուփրուսար*, լեռնագագաթ Հայաստանի Սյունիքի մարզում, համանուն լեռներում, Դաստակերտ քաղաքից 4 կմ հյուսիս։ Բարձրություն 2842 մ։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Սյունիքի մարզի լեռներ
Կապույտսար

**Կապույտսար**, լեռնագագաթ Հայաստանի Լոռու և Տավուշի մարզերի սահմանագլխին, Գուգարաց լեռներում, Վարդաջուր գետի աջափնյսւկում, Ոսկեպար գյուղից 11,5 կմ արևմուտք։ Բարձրություն 1896 մ։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Լոռու մարզի լեռներ
Կատեգորիա:Տավուշի մարզի լեռներ
Հաբել (Պաղինի իշխան)

**Հաբել** (11-րդ դար), հայ իշխան Բյուզանդիայում, Պաղին բերդի տերը, Արկնի բերդի իշխաններ Հարպիկի, Դավիթի, Լևոնի և Կոստանդինի հայրը։

## Ծանոթագրություններ

## Աղբյուրներ
* «Հայոց անձնանունների բառարան», Հրաչյա Աճառյան, 1942 թ. Հատոր 1, Ցուցակ 1, Էջ 18․
* «Պատմութիւն Մատթէոսի Ուռհայեցւոյ», Երուսաղէմ, 1869, էջ 129, 146.
* «Պատմութիւն հայոց», Միքայել Չամչյան, հտ. Բ, Վենէտիկ, 1785, էջ 951.

Կատեգորիա:Հայ իշխաններ
Կատեգորիա:Հայերը Բյուզանդական կայսրությունում
Հաբել Հանձիթեցի

**Հաբել Հանձիթեցի** (, 10-րդ դար), հայ իշխան Բյուզանդիայում, Անձտեացիների իշխանական տոհմից, բյուզանդական զորավար Սահակ Հանձիթեցու հայրը։

## Ծանոթագրություններ

## Աղբյուրներ
* «Հայոց անձնանունների բառարան», Հրաչյա Աճառյան, 1942 թ. Հատոր 1, Ցուցակ 1, Էջ 18․
* «Տիեզերական պատմութիւն Ստեփաննոս վարդապետի Տարօնեցւոյ», Փարիզ, 1859, Գ․, լգ․ (էջ 252)․
* «Histoire universelle. 2e partie, Livre III»,  par Étienne Asolik de Tarôn; traduite de l'arménien et annotée par Frédéric Macler; Paris, 1917, page 146.

Կատեգորիա:Անձտեացիներ
Կատեգորիա:Հայ իշխաններ
1960-61 NBA մրցաշրջան

**1960-61 NBA մրցաշրջան**, դարձել է Բասկետբոլի ազգային ասոցիացիայի 15-րդ մրցաշրջանը։ Մրցաշրջանի չեմպիոնը դարձել է «Բոստոն Սելտիքս» ակումբը։ Եզրափակչում՝ հինգ խաղերի արդյունքում, «Սելտիքս»-ը հաղթել է «Սենթ Լուիս Հոքս»-ին։

1960 թվականի NBA դրաֆթի «Ցինցինատի Ռոյալս» ակումբի կողմից՝ առաջին համարի ներքո ընտրվել է խաղարկող Օսկար Ռոբերտսոնը։ Դրաֆի ժամանակ 2-րդ համարի ներքո ընտրվել է Ջերի Ուեսթլը, 3-րդ համարի ներքո՝ Դարել Իմհոֆը, 5-րդ համարի ներքո՝ Լի Շաֆերը, իսկ 6-րդ համարի ներքո՝ Լենի Ուիլկենսը։ Տարածքային դրաֆթի ժամանակ ընտրվել է Օսկար Ռոբերտսոնը։

Այս տարվանից պարբերական առաջնության ընթացքում յուրաքանչյուր ակումբ 75-ի փոխարեն սկսել են անցկացնել 79 խաղ։

## Պարբերական առաջնություն

: *Հ = Հաղթանակներ, Պ = Պարտություններ, Տ% = Հաղթած խաղերի տոկոս*

## Փլեյ օֆ

## Ցուցանիշներով առաջնորդներ

## Մրցանակներ՝ ըստ մրցաշրջանի արդյունքներ
* **NBA ամենաարժեքավոր խաղացող:** Բիլ Ռասել, Բոստոն Սելտիքս
* **[[NBA տարվա սկսնակ]]:** Օսկար Ռոբերտսոն, Ցինցինատի Ռոյալս

* **[[NBA բոլոր աստղերի հավաքական|Բոլոր աստղերի առաջին հավաքական]]:**
** Հ Էլջին Բեյլոր
** Հ Բոբ Փեթիթ
** Կ Ուիլթ Չեմբեռլեն
** Պ Բոբ Քոուզի
** Պ Օսկար Ռոբերտսոն

* **[[NBA բոլոր աստղերի հավաքական|Բոլոր աստղերի երկրորդ հավաքական]]:**
** Հ Դոլֆ Շեյես
** Հ Թոմ Հեյնսոն
** Կ Բիլ Ռասել
** Պ Լարի Կոստելո
** Պ Ջին Շու

## Աղբյուրներ
* 1960-61 NBA Season Summary 

Կատեգորիա:Բասկետբոլի ազգային ասոցիացիայի դրաֆթներ
1961-62 NBA մրցաշրջան

**1961-62 NBA մրցաշրջան**, դարձել է Բասկետբոլի ազգային ասոցիացիայի 16-րդ մրցաշրջանը։ Մրցաշրջանի չեմպիոնը դարձել է «Բոստոն Սելտիքս» ակումբը։ Եզրափակչում՝ յոթ խաղերի արդյունքում, «Սելտիքս»-ը հաղթել է «Լոս Անջելես Լեյքերս»-ին։

1961 թվականի NBA դրաֆթի «Չիկագո Զեֆիրս» ակումբի կողմից՝ առաջին համարի ներքո ընտրվել է կենտրոնական Ուոլթ Բելամին։ Դրաֆի ժամանակ 7-րդ համարի ներքո ընտրվել է Թոմ Մեշերին, 12-րդ համարի ներքո՝ Ջոնի Իգանը, իսկ 22-րդ համարի ներքո՝ Դագ Մոն։ Տարածքային դրաֆթի ժամանակ ոչ ոք չի ընտրվել։

Այս մրցաշրջանում առաջին անգամ հանդես է եկել Չիկագո Զեֆիրս ակումբը։ Այս տարվանից պարբերական առաջնության ընթացքում յուրաքանչյուր ակումբ 79-ի փոխարեն սկսել են անցկացնել 80 խաղ։

## Պարբերական առաջնություն

: *Հ = Հաղթանակներ, Պ = Պարտություններ, Տ% = Հաղթած խաղերի տոկոս*

## Փլեյ օֆ

## Ցուցանիշներով առաջնորդներ

## Մրցանակներ՝ ըստ մրցաշրջանի արդյունքներ
* **NBA ամենաարժեքավոր խաղացող:** Բիլ Ռասել, Բոստոն Սելտիքս
* **[[NBA տարվա սկսնակ]]:** Ուոլթ Բելամի, Չիկագո Փեքերս

* **[[NBA բոլոր աստղերի հավաքական|Բոլոր աստղերի առաջին հավաքական]]:**
** Հ Բոբ Փեթիթ
** Հ Էլջին Բեյլոր
** Կ Ուիլթ Չեմբեռլեն
** Պ Ջերի Ուեսթ
** Պ Օսկար Ռոբերտսոն

* **[[NBA բոլոր աստղերի հավաքական|Բոլոր աստղերի երկրորդ հավաքական]]:**
** Հ Թոմ Հեյնսոն
** Հ Ջեք Թվայմեն
** Կ Բիլ Ռասել
** Պ Ռիչի Գերին
** Պ Բոբ Քոուզի

## Աղբյուրներ
* 1961-62 NBA Season Summary 

Կատեգորիա:Բասկետբոլի ազգային ասոցիացիայի դրաֆթներ